Institutioune vun der Europäescher Unioun
Et gëtt sechs EU-Institutiounen, déi jiddwereng eng spezifesch Roll spillen:

 d'Europäescht Parlament, dat vun de Wieler an de Memberstaate gewielt gëtt;
 de Conseil vun der Europäescher Unioun, an deem d'Regierunge vun de Memberstaate vertruede sinn an deen, eleng oder zesumme mam Parlament, d'europäesch Gesetzer decidéiert;
 d'Europäesch Kommissioun, d'Exekutivorgan an de 'Motor' vun der Unioun. Dës 3 bilden zesummen de sougenannten "Institutionnellen Dräieck".
 den Europäesche Geriichtshaff, dee sécherstellt, datt d'Gesetzer och agehale ginn;
 den Europäesche Rechnungshaff oder Cour des Comptes, deen doriwwer waacht, datt beim EU-Budget alles no de Reegele geet;
 d'Europäesch Zentralbank, déi responsabel fir déi monetär Politik ass a sech ëm den Euro këmmert.

Do donieft gëtt et nach véier aner wichteg Organer:
 den Europäesche Wirtschafts- a Sozialcomité, dee bei Gesetzprojeten, déi dës Theeme betreffe, muss consultéiert ginn;
 de Comité vun de Regiounen, deen d'Meenunge vu regionalen a lokale Kierperschafte vertrëtt;
 den Europäeschen Ombudsmann, bei deem d'Bierger sech beschwéiere kënnen, wa se mengen, datt se net korrekt vun enger EU-Institutioun oder Administratioun behandelt goufen;
 d'Europäesch Investitiounsbank, déi mat Investitiounen hëlleft, EU-Projeten duerchzeféieren.

Weiderhin ernimme muss een den Europäesche Conseil, deen zwar keng rechtlech verbindlech Decisioune kann huelen, mä deem seng Conclusiounen ëmgesat musse ginn.

Eng Rëtsch Agencen a soss Organer vervollstännegen dëse System.

Kuckt och 
 Europäesch Unioun
 Geschicht vum Festleeë vun de Sëtzer

Um Spaweck 
 "Europa", d'Portal vun den EU-Institutiounen